Държавен вестник, бр. 93, 2009 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  93
ръководител „способност за работа в екип 
и разпределение на задачи в него“ относно 
управ­ленската, организационната и комуни­
кационната компетентност на атестирания са:
1. ясно дефинирани стратегически цели и 
очертани оперативни приоритети в дейността 
на съответния орган на съдебна власт;
2. отлични умения за сътрудничество и 
способност за ръководство на работата в екип;
3. способност за взаимен целенасочен и 
резултатен обмен на информация с други лица 
с цел постигане на висока степен на взаимно 
разбиране в процеса на общуване;
4. умение за оптимално разпределение на 
задълженията и координация между съдиите, 
прокурорите или следователите и служителите 
в ръководения от атестирания орган на съдеб­
ната власт;
5. умение да мотивира и създава атмосфера 
на доверие сред колектива;
6. справедливост при оценката на проявите 
и постиженията на съдиите, прокурорите или 
следователите и служителите в ръководения от 
него орган на съдебната власт;
7. своевременно отчитане на потенциални 
конфликтни ситуации и предотвратяване на 
възникването им;
8. констатации от планови проверки на 
Инспектората към Висшия съдебен съвет на 
съответния орган на съдебната власт относно 
дейността на атестирания по прилагането на 
познанията, способностите и уменията му за 
осъществяване на възложените ръководни 
функции.
Показатели за оценяване на допълнителния 
критерий за атестиране на административен 
ръководител и заместник на административен 
ръководител „способност за вземане на решения“
Чл. 51. Показателите по допълнителния 
критерий за атестиране на административен 
ръководител и заместник на административен 
ръководител „способност за вземане на реше­
ния“ относно уменията на атестирания правилно 
да възприема и анализира ситуации, свързани 
с изпълнение на професионалните задължения, 
и да реагира своевременно с вземане на управ­
ленски решения са:
1. разработване на нови идеи и решения;
2. прояви на самоинициативност;
3. способност за вземане на самостоятелни, 
своевременни, законосъобразни и справедливи 
управленски решения по обективен и прозрачен 
начин след изслушване и мотивирана преценка 
на становищата на съдиите, прокурорите или 
следователите и служителите;
4. поемане на лична отговорност за взетите 
решения и предприетите при упражняване на 
ръководните функции мерки;
5. умения за работа с обществеността с цел 
повишаване доверието в съдебната власт; 
6. констатации на Инспектората към Вис­
шия съдебен съвет от планови проверки на 
съответния орган на съдебна власт относно 
издадените актове на атестирания, организаци­
ята по изпълнението им и резултатността им.
Чл. 52. Показателите по допълнителния 
критерий за атестиране на административен 
ръководител и заместник на администрати­
вен ръководител „представителност“ относно 
персоналните достижения на атестирания за 
подобряване на дейността на ръководения от 
него орган на съдебната власт и уменията му 
да защитава авторитета на съдебната власт са:
1. активно и убедително поведение на атес­
тирания, което издига авторитета на съдебната 
власт;
2. умение за комуникация с други държавни 
органи, граждани и юридически лица.
Г л а в а  п е т а
МЕТОДИКА НА АТЕСТИРАНЕ
Раздел І
Методи на атестиране 
Методи на атестиране
Чл. 53. Атестирането на съдия, прокурор, 
следовател, административен ръководител и 
заместник на административен ръководител 
се извършва чрез:
1. количествено оценяване на работата на 
атестирания въз основа на статистически данни 
и тяхното съпоставяне и сравняване;
2. качествено оценяване на работата на 
атестирания въз основа на статистически данни 
и тяхното съпоставяне и сравняване;
3. непосредствено наблюдение;
4. лични впечатления;
5. анализ на достоверна писмена информа­
ция, относима към предмета на атестирането.
Количествено оценяване на работата на съ­
дия въз основа на статистически данни
Чл. 54. (1) Количественото оценяване на 
работата на съдия се извършва въз основа на 
съпоставяне, сравняване и анализ на следните 
основни статистически данни:
1. относно броя и вида на висящите дела и 
времевата им продължителност:
а) до три месеца;
б) от три до шест месеца;
в) от шест месеца до една година;
г) над една година;
2. относно срочността при разглеждането на 
делата и при изготвянето на съдебните актове: 
а) несвършени дела в началото и в края на 
периода на атестиране;
б) възложени дела през периода на атес­
тиране;
в) насрочени дела през периода на атес­
тиране;
г) приключени дела през периода на атес­
тиране;